title: Odločba Komisije z dne 29. julija 1983 o seznamu obratov v Avstraliji, odobrenih za uvoz svežega mesa v Skupnost

text:
Pomembno pravno obvestilo

|

31983D0384

Uradni list L 222 , 13/08/1983 str. 0036 - 0039 finska posebna izdaja: poglavje 3 zvezek 16 str. 0193  španska posebna izdaja: poglavje 03 zvezek 28 str. 0189  švedska posebna izdaja: poglavje 3 zvezek 16 str. 0193  portugalska posebna izdaja poglavje 03 zvezek 28 str. 0189

		Odločba Komisijez dne 29. julija 1983o seznamu obratov v Avstraliji, odobrenih za uvoz svežega mesa v Skupnost(83/384/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 72/462/EGS z dne 12 decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Direktivo 83/91/EGS [2], in zlasti členov 4(1) in 18(1)(a) ter (b) Direktive,ker morajo obrati v tretjih državah za pridobitev dovoljenja za izvoz svežega mesa v Skupnost izpolnjevati splošne in posebne pogoje iz Direktive 72/462/EGS;ker je Avstralija v skladu s členom 4(3) Direktive 72/462/EGS posredovala seznam obratov, ki imajo dovoljenje za izvoz v Skupnost;ker so pregledi Skupnosti na kraju samem pokazali, da so higienski standardi mnogih od teh obratov zadovoljivi in se lahko zato vpišejo na prvi seznam, izdelan v skladu s členom 4(1) navedene direktive, obratov, iz katerih se lahko dovoli uvoz svežega mesa;ker je treba primer drugih obratov, ki jih je predlagala Avstralija, ponovno preučiti na podlagi dodatnih podatkov v zvezi z njihovimi higienskimi standardi in njihovo sposobnostjo hitrega prilagajanja zakonodaji Skupnosti;ker se med tem časom in da bi se izognili kakršnikoli nenadni prekinitvi obstoječih trgovinskih tokov tem obratom lahko začasno dovoli, da nadaljujejo z izvozi svežega mesa v tiste države članice, ki so pripravljene, da jih sprejmejo;ker je zato treba to odločbo ponovno preučiti in po potrebi spremeniti ob upoštevanju ukrepov, sprejetih v ta namen, in opravljenih izboljšav;ker za pogoje za uvoz svežega mesa iz obratov s seznama, priloženega k tej odločbi, še vedno veljajo drugje določeni predpisi in splošne določbe Pogodbe; ker zlasti za uvoz nekaterih vrst mesa, kot je meso z maso manj kot 3 kilograme ali meso, ki vsebuje ostanke nekaterih snovi, za katera usklajena pravila Skupnosti še ne obstajajo, iz tretjih držav in ponoven izvoz v druge države članice, še vedno velja zdravstvena zakonodaja države članice uvoznice, ob upoštevanju splošnih določb Pogodbe;ker so ukrepi, predvideni s to odločbo, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 11. Obratom v Avstraliji, naštetim v Prilogi, se s tem odobri uvoz svežega mesa v Skupnost v skladu z navedeno prilogo.2. Za uvoz iz obratov iz odstavka 1 še vedno veljajo drugje določeni veterinarski predpisi Skupnosti.Člen 21. Države članice prepovejo uvoz svežega mesa iz obratov, razen tistih, ki so našteti v Prilogi.2. Vendar lahko države članice do 30. aprila 1984 še naprej dovolijo uvoz svežega mesa iz obratov, ki sicer niso našteti v Prilogi, vendar so jih 7. aprila 1983 uradno odobrile in predlagale avstralske oblasti v skladu s členom 4(3) Direktive 72/462/EGS, razen če ni v zvezi z njimi pred 1. majem 1984 sprejeta nasprotna odločitev v skladu s členom 4(1) navedene direktive.Komisija posreduje državam članicam seznam teh obratov.Člen 3Ta odločba se uporablja od 1. oktobra 1983.Člen 4Ta odločba se pregleda in po potrebi spremeni pred 1. februarjem 1984.Člen 5Ta odločba je naslovljena na države članice.V Bruslju, 29. julija 1983Za KomisijoPoul DalsagerČlan Komisije[1] UL L 302, 31.12.1972, str. 28.[2] UL L 59, 5.3.1983, str. 34.--------------------------------------------------PRILOGASEZNAM OBRATOVŠt. obrata | Naslov |I.GOVEJE MESOA.Klavnice in razsekovalnice7 | CQME Pty. Ltd, Rockhampton, Queensland |135 | Blue Ribbon Export Division, Launceston, Tasmanija |151 | Richardson's Meat Industries Ltd, Hobart, Tasmanija |170 | Beef City Pty. Ltd, Purrawunda, Queensland |195 | R. J. Gilbertson Pty. Ltd, Longford, Tasmanija |239 | Northern Cooperative Meat Company Ltd, Casino, Novi Južni Wales |243 | Warwick Bacon Company Ltd, Warwick, Queensland |294 | Teys Bros Pty. Ltd, Beenleigh, Queensland |525 | Tancred Bros, Beaudesert, Queensland |642 | Metro Meat Ltd, Cootamundra, Novi Južni Wales |751 | Tasmeats Ltd, Camdale, Tasmanija |1352 | Lockyer Valley Abattoir, Grantham, Queensland |B.Klavnice3 | The Metropolitan Public Abattoir, Brisbane, Queensland |53 | Thomas Borthwick and Sons, Melbourne, Viktorija |54 | H. W. Greenham and Sons, Pty. Ltd, Newport, Viktorija |155 | Blaney County Council Abattoir, Blaney, Novi Južni Wales |218 | Northwest Exports Pty. Ltd, Inverell, Novi Južni Wales |533 | Charles David Pty. Ltd, Murray Bridge, Južna Avstralija |612 | Associated Meat Processors Pty. Ltd, Wodonga, Viktorija |648 | E. G. Green and Sons, Harvey, Zahodna Avstralija |761 | R. J. Gilbertson Pty. Ltd, Melbourne, Viktorija |1265 | G. & K. O'Connor, Export Abattoir, Pty. Ltd, Pakenham, Viktorija |1471 | South Australian Meat Corporation, Gepps Cross, Južna Avstralija |C.Razsekovalnice1595 | R. J. Gilbertson Pty. Ltd, Melbourne, Victorija |1618 | Cisco's Meats Pty. Ltd, Melbourne, Viktorija |1735 | Western Australian Lamb Marketing Board, Perth, Zahodna Avstralija |1842 | S. G. Allen, Pty, Ltd, Melbourne, Viktorija |1889 | Webb Meat Exports, Pty. Ltd, Melbourne, Viktorija |II.OVČJE MESOA.Klavnice in razsekovalnice151 | Richardson's Meat Industries Ltd, Hobart, Tasmanija |B.Klavnice155 | Blaney County Council Abattoir, Blaney, Novi Južni Wales |199 | Thomas Borthwick and Sons (Australasia) Ltd, Albany, Zahodna Avstralija |423 | S.E. Meat (Aust.) Ltd, Naracoorte, Južna Avstralija |533 | Charles David Pty. Ltd, Murray Bridge, Južna Avstralija |612 | Associated Meat Processors Pty. Ltd, Wodonga, Viktorija |642 | Metro Meat Ltd, Cootamundra, Novi Južni Wales |1027 | Linley Valley Meats Pty. Ltd, Wooroloo, Zahodna Avstralija |1471 | South Australian Meat Corporation, Gepps Cross, Južna Avstralija |C.Razsekovalnice1595 | R. J. Gilbertson Pty. Ltd, Melbourne, Viktorija |1614 | Tatiara Meat Co. Pty. Ltd, Bordertown, Južna Avstralija |1618 | Cisco's Meats Pty. Ltd, Melbourne, Viktorija |1735 | Western Australian Lamb Marketing Board, Perth, Zahodna Avstralija |1842 | S. G. Allen, Pty, Ltd, Melbourne, Viktorija |1889 | Webb Meat Exports, Pty. Ltd, Melbourne, Viktorija |III.TRGOVINE(Samo zamrznjeno, pakirano meso)45 | Corio Bay Freezers Pty. Ltd, North Geelong, Viktorija |47 | Watson and Son Pty. Ltd, Brisbane, Queensland |84 | South Australian Meat Corporation, Gepps Cross, Južna Avstralija |132 | P & O Cold Storage Ltd, Brisbane, Queensland |149 | P & O Cold Storage Ltd, Melbourne, Viktorija |156 | Snowboy Pty. Ltd, Sydney, Novi Južni Wales |198 | A. B. Oxford Pty. Ltd, Melbourne, Viktorija |202 | Polar Cold Storage Co., Melbourne, Viktorija |216 | T. A. Field, Port Alma, Queensland |253 | Australian Service Cold Storage Pty. Ltd, Sydney, Novi Južni Wales |274 C | Moss Vale Cold Store, Moss Vale, Novi Južni Wales |292 | Port of Portland Authority, Portland, Viktorija |492 | W. Woodmason Cold Storage Pty. Ltd, Sydney, Novi Južni Wales |565 | Port Huon Fruit Juices Pty. Ltd, South Hobart, Tasmanija |651 | Central Coast Coldstores, West Gosford, Novi Južni Wales |1013 | P & O Cold Storage Ltd, Perth, Zahodna Avstralija |1025 | Port of Devonport Authority, Devonport, Tasmanija |1025 A | S. P. Holman Ltd, Devonport, Tasmanija |1057 | Marine Board of Burnie, Burnie, Tasmanija |1060 | Port Adelaide Freezers Pty. Ltd, Port Adelaide, Južna Avstralija |1168 | Frigmobile, Townsville, Queensland |1190 | Rego Cold Storage Pty. Ltd, Scoresby, Victoria |1258 | City Centre Cold Store, Sydney, New South Wales |1277 | Magdem Enterprises, Hobart, Tasmania |1289 | Port of Launceston Authority, Bell Bay, Tasmania |1379 | Doboy Cold Stores Pty. Ltd, Brisbane, Queensland |1380 | Port of Devonport Authority, Devonport, Tasmania |1439 | P & O Australia Ltd (Food City), Brisbane, Queensland |1467 | South Australian Cold Stores Ltd, Dry Creek, South Australia |1487 | Cold Stores of Australia Pty. Ltd, North Freemantle, Western Australia |1617 | Frigmobile, Cairns, Queensland |1625 | Schumacher Ice Cold Pty. Ltd, Brisbane, Queensland |1662 | A. B. Oxford Cold Storage Co. Pty. Ltd, Melbourne, Victoria |1692 | Marine Board of Burnie, Burnie, Tasmania |2095 | Frigmobile, Townsville, Queensland |2180 | P. Manettas Holdings Pty. Ltd, Sydney, New South Wales |2190 | Frigmobile, Pty. Ltd, Sydney, New South Wales |2325 | Adelaide Cold Stores Pty. Ltd, Cavan, South Australia |2514 | Wedgewood Pastries, Sydney, New South Wales |--------------------------------------------------


title: Sklep Sveta (EU) 2016/2313 z dne 8. decembra 2016 o pooblastilu nekaterim državam članicam, da v interesu Evropske unije sprejmejo pristop Republike Koreje k Haaški konvenciji iz leta 1980 o civilnopravnih vidikih mednarodnega protipravnega odvzema otrok

text:
               20.12.2016

               SL

               Uradni list Evropske unije

               L 345/59

         SKLEP SVETA (EU) 2016/2313
   z dne 8. decembra 2016
   o pooblastilu nekaterim državam članicam, da v interesu Evropske unije sprejmejo pristop Republike Koreje k Haaški konvenciji iz leta 1980 o civilnopravnih vidikih mednarodnega protipravnega odvzema otrok
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 81(3) v povezavi s členom 218 Pogodbe,
   ob upoštevanju predloga Evropske komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Evropska unija je kot enega izmed svojih ciljev določila spodbujanje varstva otrokovih pravic, kakor je navedeno v členu 3 Pogodbe o Evropski uniji. Ukrepi za zaščito otrok zoper nezakonito premestitev ali zadržanje so bistveni del te politike.

               (2)

               Svet je sprejel Uredbo (ES) št. 2201/2003 (2) (v nadaljnjem besedilu: Uredba Bruselj IIa), katere namen je zaščititi otroke pred škodljivimi posledicami njihove neupravičene premestitve ali zadržanja ter vzpostaviti postopke za zagotovitev njihove hitre vrnitve v državo običajnega prebivališča ter zagotoviti varstvo pravic do stikov z otrokom in pravic do varstva in vzgoje.

               (3)

               Uredba Bruselj IIa dopolnjuje in krepi določbe Haaške konvencije z dne 25. oktobra 1980 o civilnopravnih vidikih mednarodnega protipravnega odvzema otrok (v nadaljnjem besedilu: Haaška konvencija iz leta 1980), ki na mednarodni ravni uvaja sistem obveznosti in sodelovanja med državami pogodbenicami in med centralnimi organi ter katere namen je zagotoviti hitro vrnitev neupravičeno premeščenih ali zadržanih otrok.

               (4)

               Vse države članice Unije so pogodbenice Haaške konvencije iz leta 1980.

               (5)

               Unija spodbuja tretje države k pristopu k Haaški konvenciji iz leta 1980 in podpira njeno pravilno izvajanje, tako da skupaj z državami članicami sodeluje med drugim v posebnih komisijah, ki jih redno organizira Haaška konferenca o mednarodnem zasebnem pravu.

               (6)

               Skupni pravni okvir, ki se uporablja za odnose med državami članicami Unije in tretjimi državami, bi lahko bil najboljša rešitev za občutljive primere mednarodnega protipravnega odvzema otrok.

               (7)

               Haaška konvencija iz leta 1980 določa, da se navedena konvencija uporablja med državo pristopnico in tistimi državami pogodbenicami, ki so izjavile, da sprejemajo pristop.

               (8)

               Haaška konvencija iz leta 1980 ne omogoča, da bi organizacije za regionalno gospodarsko povezovanje, kakršna je Unija, postale njene pogodbenice. Zato Unija ne more pristopiti k navedeni konvenciji, niti ne more predložiti izjave o sprejetju države pristopnice.

               (9)

               Na podlagi mnenja 1/13 Sodišča Evropske unije izjave o sprejetju v okviru Haaške konvencije iz leta 1980 sodijo v izključno zunanjo pristojnost Unije.

               (10)

               Republika Koreja je listino o pristopu k Haaški konvenciji iz leta 1980 predložila 13. decembra 2012. Haaška konvencija iz leta 1980 je za Republiko Korejo začela veljati 1. marca 2013.

               (11)

               Več držav članic je že sprejelo pristop Republike Koreje k Haaški konvenciji iz leta 1980. Ocena razmer v Republiki Koreji je privedla do sklepa, da lahko tiste države članice, ki še niso sprejele pristopa te države, v interesu Unije sprejmejo pristop Republike Koreje v skladu s pogoji iz Haaške konvencije iz leta 1980.

               (12)

               Države članice, ki še niso sprejele pristopa Republike Koreje, bi morale biti zato pooblaščene, da v interesu Evropske unije predložijo svoje izjave o sprejetju pristopa Republike Koreje v skladu s pogoji iz tega sklepa. Češka Republika, Irska in Republika Litva, ki so že sprejele pristop Republike Koreje k Haaški konvenciji iz leta 1980, ne bi smele predložiti novih izjav o sprejetju, saj obstoječe izjave po mednarodnem javnem pravu ostajajo veljavne.

               (13)

               Uredba Bruselj IIa zavezuje tudi Združeno Kraljestvo in Irsko, ki zato sodelujeta pri sprejetju in uporabi tega sklepa.

               (14)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   1.   Države članice, ki tega še niso storile, so pooblaščene, da v interesu Unije sprejmejo pristop Republike Koreje k Haaški konvenciji z dne 25. oktobra 1980 o civilnopravnih vidikih mednarodnega protipravnega odvzema otrok (v nadaljnjem besedilu: Haaška konvencija iz leta 1980).
   2.   Države članice iz odstavka 1 najpozneje do 9. decembra 2017 predložijo naslednjo izjavo o sprejetju v interesu Unije pristopa Republike Koreje k Haaški konvenciji iz leta 1980:

      „[Celotno ime DRŽAVE ČLANICE] izjavlja, da v skladu s Sklepom Sveta (EU) 2016/2313 sprejema pristop Republike Koreje k Haaški konvenciji z dne 25. oktobra 1980 o civilnopravnih vidikih mednarodnega protipravnega odvzema otrok.“

   3.   Vsaka država članica Svet in Komisijo obvesti o predložitvi izjave o sprejetju pristopa Republike Koreje ter Komisiji sporoči besedilo izjave v dveh mesecih po predložitvi.
   Člen 2
   Tiste države članice, ki so predložile izjavo o sprejetju pristopa Republike Koreje k Haaški konvenciji iz leta 1980 pred datumom sprejetja tega sklepa, ne predložijo nove izjave.
   Člen 3
   Ta sklep začne veljati dan po objavi v Uradnem listu Evropske unije.
   Člen 4
   Ta sklep je naslovljen na vse države članice razen na Češko republiko, Kraljevino Dansko, Irsko in Republiko Litvo.

      V Bruslju 8. decembra 2016

            Za Svet

            Predsednica

         L. ŽITŇANSKÁ

      (1)  Mnenje Evropskega parlamenta z dne 5. oktobra 2016 (še ni objavljeno v Uradnem listu).

      (2)  Uredba Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (UL L 338, 23.12.2003, str. 1).


title: Sklep Sveta (EU) 2015/384 z dne 2. marca 2015 o sklenitvi Sporazuma o partnerstvu med Evropsko unijo in Republiko Senegal o trajnostnem ribolovu ter njegovega protokola o izvajanju, v imenu Evropske unije

text:
               10.3.2015

               SL

               Uradni list Evropske unije

               L 65/1

         SKLEP SVETA (EU) 2015/384
   z dne 2. marca 2015
   o sklenitvi Sporazuma o partnerstvu med Evropsko unijo in Republiko Senegal o trajnostnem ribolovu ter njegovega protokola o izvajanju, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s točko (a) drugega pododstavka člena 218(6) in členom 218(7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Unija in Republika Senegal sta s pogajanji dosegli Sporazum o partnerstvu o trajnostnem ribolovu (v nadaljnjem besedilu: Sporazum) v trajanju petih let z možnostjo samodejnega podaljšanja in Protokol o izvajanju navedenega Sporazuma (v nadaljnjem besedilu: Protokol), za obdobje petih let, ki plovilom Unije dodeljuje ribolovne možnosti v vodah, v katerih Republika Senegal izvaja svojo suverenost ali jurisdikcijo na področju ribištva.

               (2)

               Navedeni Sporazum in navedeni Protokol sta bila podpisana 20. novembra 2014 v skladu s Sklepom 2014/733/EU (1) in se začasno uporabljata od datuma podpisa.

               (3)

               Sporazum in Protokol o izvajanju bi bilo treba odobriti.

               (4)

               Sporazum ustanavlja skupni odbor, ki je pristojen za nadzor uporabe tega Sporazuma. Skupni odbor lahko poleg tega v skladu s Protokolom odobri določene spremembe Protokola. Da bi olajšali odobritev teh sprememb, bi bilo treba pod posebnimi pogoji Komisijo pooblastiti, da jih po poenostavljenem postopku odobri –

         SPREJEL NASLEDNJI SKLEP:
   Člen 1
   Sporazum o partnerstvu med Evropsko unijo in Republiko Senegal o trajnostnem ribolovu ter njegov Protokol o izvajanju se odobrita v imenu Unije (2).
   Člen 2
   Predsednik Sveta v imenu Unije pošlje uradni obvestili iz člena 16 Sporazuma oziroma člena 13 Protokola.
   Člen 3
   Ob upoštevanju določb in pogojev, navedenih v Prilogi, je Komisija pooblaščena, da v skupnem odboru v imenu Unije odobri spremembe Protokola.
   Člen 4
   Ta sklep začne veljati na dan sprejetja.

      V Bruslju, 2. marca 2015

            Za Svet

            Predsednica

         D. REIZNIECE-OZOLA

      (1)  UL L 304, 23.10.2014, str. 1.

      (2)  Sporazum in protokol sta skupaj s sklepom o njunem podpisu objavljena v UL L 304, 23.10.2014, str. 3.

      PRILOGA

         Obseg prenesenih pooblastil in postopek za oblikovanje stališča Unije v skupnem odboru

                  1.

                  Komisije je pooblaščena za pogajanja z Republiko Senegal in če je to potrebno ter ob upoštevanju točke 3 te priloge za odobritev sprememb Protokola,, glede naslednjih vprašanj:

                              (a)

                              revizija ribolovnih možnosti in določitev novih ribolovnih možnosti v skladu s točko (a) odstavka 3 člena 7 Sporazuma ter s členoma 6 in 7 Protokola;

                              (b)

                              sklep o oblikah sektorske podpore v skladu s točko (b) odstavka 3 člena 7 Sporazuma in s členom 4 Protokola;

                              (c)

                              pogoji (vključno s tehničnimi specifikacijami in načini), opravljanja ribolova s strani ribolovnih plovil Unije v skladu s točko (c) odstavka 3 člena 7, Sporazuma in Prilogo k Protokolu.

                  2.

                  V skupnem odboru, ustanovljenem na podlagi Sporazuma, Unija:

                              (a)

                              deluje v skladu s cilji, ki jih želi doseči v okviru skupne ribiške politike;

                              (b)

                              spoštuje sklepe Sveta z dne 19. marca 2012 glede sporočila o zunanji razsežnosti skupne ribiške politike;

                              (c)

                              spodbuja stališča, ki so združljiva z ustreznimi pravili, ki so jih sprejele regionalne organizacije za upravljanje ribištva.

                  3.

                  Če je predvideno, da se na sestanku skupnega odbora sprejme sklep o spremembi Protokola iz točke 1, se sprejmejo ustrezni ukrepi, da bi se v stališču, izraženem v imenu Unije, upoštevali najnovejši statistični, biološki in drugi podatki, posredovani Komisiji.
                  Službe Komisije v ta namen in na podlagi teh podatkov ter dovolj zgodaj pred zadevnim sestankom skupnega odbora posredujejo Svetu ali njegovim pripravljalnim telesom v pregled in odobritev dokument, v katerem navedejo podrobnosti predlaganega stališča Unije.
                  V zvezi z zadevo iz točke 1(a), Svet s kvalificirano večino odobri predvideno stališče Unije. V drugih primerih se predvideno stališče Unije iz pripravljalnega dokumenta šteje za odobreno, razen če mu določeno število držav članic, ki ustreza manjšini, ki lahko prepreči sprejetje odločitve, ugovarja na sestanku pripravljalnega telesa Sveta ali v roku 20. dni od prejetja pripravljalnega dokumenta, pri čemer se upošteva zgodnejši datum. V primeru ugovora se zadeva predloži Svetu.
                  Če je v teku poznejših sestankov, vključno med samim sestankom, nemogoče doseči dogovor, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.

                  4.

                  Komisija lahko v ustreznem roku sprejme kakršne koli ukrepe, da se zagotovi nadaljnje ukrepanje v zvezi s sklepom skupnega odbora, po potrebi vključno z objavo zadevnega sklepa v Uradnem listu Evropske unije in predložitev kakršnega koli predloga, potrebnega za izvajanje tega sklepa.


title: Sklep Sveta in Komisije z dne 22. decembra 2003 o podpisu, v imenu Evropske skupnosti in Evropske skupnosti za atomsko energijo, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani

text:
Pomembno pravno obvestilo

|

32004D0112

Uradni list L 032 , 05/02/2004 str. 0022 - 0022

		Sklep Sveta in Komisijez dne 22. decembra 2003o podpisu, v imenu Evropske skupnosti in Evropske skupnosti za atomsko energijo, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani(2004/112/ES, Euratom)SVET EVROPSKE UNIJE,KOMISIJA EVROPSKIH SKUPNOSTI STA –ob upoštevanju Pogodbe o ustanovitvi Evropske skupnosti in zlasti člena 170 v povezavi s prvim stavkom prvega pododstavka člena 300(2) Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti drugega pododstavka člena 101 Pogodbe,ob upoštevanju predloga Komisije,ob upoštevanju naslednjega:(1) Komisija je v imenu Skupnosti s pogajanji uskladila Sporazum o znanstvenem in tehnološkem sodelovanju s Švicarsko konfederacijo.(2) Ta sporazum so 5. septembra 2003 parafirali zastopniki pogodbenic.(3) Ob upoštevanju sklenitve sporazuma na kasnejši datum je Sporazum treba podpisati v imenu Skupnosti.(4) Ob upoštevanju vzajemnosti je ta sporazum treba uporabljati začasno od 1. januarja 2004 do zaključka postopkov za njegovo sklenitev, kakor določa člen 14(2) Sporazuma –SKLENILA:Člen 11. Ob upoštevanju sklenitve Sporazuma na kasnejši datum se predsednika Sveta pooblasti, da imenuje osebe, pooblaščene za podpis, v imenu Evropske skupnosti, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani.2. Ob upoštevanju sklenitve Sporazuma na kasnejši datum se predsednika Sveta pooblasti, da imenuje osebo, pooblaščeno za podpis, v imenu Evropske skupnosti za atomsko energijo, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani.Člen 2Ob upoštevanju vzajemnosti se Sporazum o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani uporablja začasno od 1. januarja 2004 do zaključka postopkov za njegovo sklenitev.Besedilo Sporazuma je priloženo temu sklepu.V Bruslju, 22. decembra 2003Za SvetPredsednikA. MatteoliZa KomisijoR. ProdiPredsednik--------------------------------------------------


title: 2014/107/EU: Sklep Sveta z dne 11. februarja 2014 o podpisu Sporazuma med Evropsko unijo in Azerbajdžansko republiko o ponovnem sprejemu oseb, ki prebivajo brez dovoljenja, v imenu Evropske unije

text:
               28.2.2014

               SL

               Uradni list Evropske unije

               L 59/4

      SKLEP SVETA

   z dne 11. februarja 2014
   o podpisu Sporazuma med Evropsko unijo in Azerbajdžansko republiko o ponovnem sprejemu oseb, ki prebivajo brez dovoljenja, v imenu Evropske unije
   (2014/107/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(3) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 19. decembra 2011 pooblastil Komisijo za začetek pogajanj z Azerbajdžansko republiko o Sporazumu med Evropsko unijo in Azerbajdžansko republiko o ponovnem sprejemu oseb, ki prebivajo brez dovoljenja (v nadaljnjem besedilu: Sporazum). Pogajanja so bila uspešno končana in Sporazum je bil parafiran 29. julija 2013.

               (2)

               Sporazum bi bilo treba podpisati v imenu Unije s pridržkom njegove poznejše sklenitve.

               (3)

               V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter brez poseganja v člen 4 navedenega protokola, ti dve državi članici ne sodelujeta pri sprejetju tega sklepa ter zato zanju ni zavezujoč in se v njiju ne uporablja.

               (4)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Azerbajdžansko republiko o ponovnem sprejemu oseb, ki prebivajo brez dovoljenja, v imenu Unije se odobri, s pridržkom sklenitve navedenega sporazuma (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati z dnem sprejetja.

      V Bruslju, 11. februarja 2014

            Za Svet

            Predsednik

         E. VENIZELOS

      (1)  Besedilo Sporazuma se objavi skupaj s sklepom o sklenitvi sporazuma.


title: Sklep Sveta 2011/71/SZVP z dne 31. januarja 2011 o spremembi Sklepa 2010/656/SZVP o podaljšanju omejevalnih ukrepov proti Slonokoščeni obali

text:
               2.2.2011

               SL

               Uradni list Evropske unije

               L 28/60

         SKLEP SVETA 2011/71/SZVP
   z dne 31. januarja 2011
   o spremembi Sklepa 2010/656/SZVP o podaljšanju omejevalnih ukrepov proti Slonokoščeni obali
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 29. oktobra 2010 sprejel Sklep 2010/656/SZVP o podaljšanju omejevalnih ukrepov proti Slonokoščeni obali (1).

               (2)

               Zaradi resnosti razmer na Slonokoščeni obali bi bilo treba na seznam oseb in subjektov iz Priloge II k Sklepu 2010/656/SZVP, za katere veljajo omejevalni ukrepi, dodati še druge osebe in subjekte–

         SPREJEL NASLEDNJI SKLEP:
   Člen 1
   V členu 7 se odstavek 2 nadomesti z naslednjim:

      „2.   Če Svet odloči, da bodo za osebo ali subjekt veljali ukrepi iz točke (b) člena 4(1) in točke (b) člena 5(1), Prilogo II ustrezno spremeni.“

   Člen 2
   Osebe in subjekti, navedeni v Prilogi k temu sklepu, se dodajo na seznam iz Priloge II k Sklepu 2010/656/SZVP.
   Člen 3
   Ta sklep začne veljati na dan njegovega sprejetja.

      V Bruslju, 31. januarja 2011

            Za Svet

            Predsednica

         C. ASHTON

      (1)  UL L 285, 30.10.2010, str. 28.

      PRILOGA

         OSEBE IN SUBJEKTI IZ ČLENA 2

                  Ime (in morebitni vzdevki)

                  Podatki za ugotavljanje istovetnosti

                  Razlogi za uvrstitev na seznam

                  1.

                  Philippe Henry Dacoury-Tabley

                  Guverner Centralne banke zahodnoafriških držav (BCEAO): oseba, ki ne priznava oblasti demokratično izvoljenega predsednika, prispeva k financiranju nelegitimnega vladanja Laurenta Gbagboja

                  2.

                  Denis N'Gbé

                  Datum rojstva: 6. september 1956 Kraj rojstva: Danane
                  Št. potnega lista: PS-AE/094GD07 (poteče 26. julija 2012)

                  Nacionalni direktor BCEAO za Slonokoščeno obalo: oseba, ki ne priznava oblasti demokratično izvoljenega predsednika, prispeva k financiranju nelegitimnega vladanja Laurenta Gbagboja

                  3.

                  Ibrahim Ezzedine

                  Datum rojstva: 5. februar 1968 Kraj rojstva: Bariche (Libanon)
                  Št. potnega lista: 08AB14590 (poteče 4. oktobra 2014)

                  Podjetnik: prispeva k financiranju nelegitimnega vladanja Laurenta Gbagboja

                  4.

                  Roland Dagher

                  Datum rojstva: 8. maj 1952 Kraj rojstva: Bamako (Mali)
                  Št. potnega lista: PD-AE/075FN01 (poteče 16. januarja 2011), 08AA15167 (poteče 1. decembra 2013)

                  Podjetnik, član Ekonomsko-socialnega sveta: prispeva k financiranju nelegitimnega vladanja Laurenta Gbagboja

                  5.

                  Oussou Kouassi

                  Datum rojstva: 1. januar 1956 Kraj rojstva: Oumé
                  Št. potnega lista: PD-AE/016EU09 (potekel 31. avgusta 2009), 08AA80739 (poteče 12. julija 2014)

                  Generalni direktor za gospodarstvo: oseba, ki ne priznava oblasti demokratično izvoljenega predsednika, prispeva k financiranju nelegitimnega vladanja Laurenta Gbagboja

                  6.

                  Ossey Eugène Amonkou

                  Datum rojstva: 13. julij 1960 Kraj rojstva: Akoupé
                  Št. potnega lista: 04LE10026 (poteče 19. junija 2011)

                  Generalni direktor Nacionalne banke za naložbe (BNI): oseba, ki ne priznava oblasti demokratično izvoljenega predsednika, prispeva k financiranju nelegitimnega vladanja Laurenta Gbagboja

      B.   Subjekti

                  Ime (in morebitni vzdevki)

                  Podatki za ugotavljanje istovetnosti

                  Razlogi za uvrstitev na seznam

                  1.

                  Caisse d'Epargne de Côte d’Ivoire

                  REGISTRIRANI SEDEŽ

                              Abidjan-Plateau, SMGL Building,

                              11 Avenue Joseph Anoma, 01 BP 6889 Abidjan 01 RCI Tel.: +225 20 25 43 00

                              Faks: +225 20 25 53 11 SWIFT: CNCGCIAB - Elektronski naslov: info@caissepargne.ci

                  prispeva k financiranju nelegitimnega vladanja Laurenta Gbagboja

                  2.

                  Banque de l'Habitat de Côte d'Ivoire (BHCI)

                              22 Avenue Joseph Anoma - 01

                              BP 2325 Abidjan 01 Côte d'Ivoire

                              Tel.: Faks: +225 20 22 58 18

                  prispeva k financiranju nelegitimnega vladanja Laurenta Gbagboja


title: 2010/385/: Sklep Sveta z dne 24. junija 2010 o sklenitvi Statuta Mednarodne agencije za obnovljivo energijo (IRENA) s strani Evropske unije

text:
               13.7.2010

               SL

               Uradni list Evropske unije

               L 178/17

         SKLEP SVETA
   z dne 24. junija 2010
   o sklenitvi Statuta Mednarodne agencije za obnovljivo energijo (IRENA) s strani Evropske unije
   (2010/385/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti členov 194(2) ter 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta z dne 19. oktobra 2009 je bil v imenu Evropske skupnosti podpisan Statut Mednarodne agencije za obnovljivo energijo (IRENA) (1) (v nadaljnjem besedilu: statut) dne 23. novembra 2009.

               (2)

               Zaradi začetka veljavnosti Lizbonske pogodbe dne 1. decembra 2009 je Evropska unija nasledila in nadomestila Evropsko skupnost.

               (3)

               Zato je primerno, da se s strani Unije sklene statut.

               (4)

               Tako Unija kot njene države članice imajo pristojnosti na področjih, ki jih ureja statut.

               (5)

               Člen VI.C statuta določa, da regionalne medvladne organizacije za gospodarsko povezovanje, ki postanejo članice Mednarodne agencije za obnovljivo energijo (v nadaljnjem besedilu: IRENA), navedejo svoje pristojnosti v zadevah po statutu.

               (6)

               Zato bi Unija morala sprejeti tako izjavo o pristojnostih.

               (7)

               Unija bi morala IRENA-i plačati letni prispevek, predviden v programu Inteligentna energija-Evropa („IEE“) –

         SPREJEL NASLEDNJI SKLEP:
   Člen 1
   1.   Izjava o pristojnostih se odobri v imenu Unije in njeno besedilo je priloženo k temu sklepu.
   2.   Statut Mednarodne agencije za obnovljivo energijo (IRENA) (v nadaljnjem besedilu: statut) se odobri v imenu Unije in njegovo besedilo je priloženo k temu sklepu.
   Člen 2
   1.   Predsednik Sveta je pooblaščen, da imenuje osebo ali osebe, pooblaščene za deponiranje listine o ratifikaciji v imenu Unije pri vladi Zvezne republike Nemčije kot depozitarju statuta v skladu s členom XIX in členom XX.A statuta, s čimer se izrazi privolitev Unije, da jo statut zavezuje.
   2.   Predsednik Sveta je pooblaščen, da imenuje osebo ali osebe, pooblaščene za deponiranje izjave o pristojnostih iz Priloge v imenu Unije v skladu s členom VI.C statuta.
   Člen 3
   Unija IRENA-i plača letni prispevek.
   Člen 4
   Ta sklep začne veljati na dan sprejetja.

      V Luxembourgu, 24. junija 2010

            Za Svet

            Predsednik

         J. BLANCO LÓPEZ

      (1)  Izjava konference o verodostojnih različicah statuta je sestavni del statuta.

      PRILOGA

         Izjava o pristojnostih

                     1.

                     V členu VI.C statuta je določeno, da listina o ratifikaciji ali pristopu regionalne medvladne organizacije za gospodarsko povezovanje vsebuje izjavo o njenih pristojnostih v zvezi z zadevami, ki jih ureja statut.

                     2.

                     Ob priznavanju statusa Evropske unije kot članice so države članice Evropske unije praviloma pristojne za točke dnevnega reda, ki se nanašajo na organizacijske zadeve (npr. pravna ali proračunska vprašanja) in postopkovna vprašanja (npr. volitve predsedujočih, sprejetje dnevnega reda, sprejetje poročil).

                     3.

                     V skladu s Pogodbo o delovanju Evropske unije imajo Evropska unija in države članice na področju obnovljive energije naslednje pristojnosti:

                                 —

                                 Unija ima izključno pristojnost, kadar je za izvajanje notranje pristojnosti s strani Unije potrebna določba statuta agencije IRENA ali akta, s katerim se statut izvaja, ali kadar določbe akta Unije uvajajo skupna pravila, na katera bi določbe statuta agencije IRENA ali akta, sprejetega pri izvajanju statuta, lahko vplivale ali spremenile njihovo področje uporabe,

                                 —

                                 kadar skupna pravila obstajajo, vendar ni vpliva nanje ali pa se njihovo področje uporabe ne spremeni, zlasti v primerih določb Unije, ki uvajajo le minimalne standarde, imajo države članice pristojnost, da delujejo na tem področju, ne da bi posegale v pristojnost Unije,

                                 —

                                 države članice ostanejo izključno pristojne za zadeve v skladu s statutom agencije IRENA, v zvezi s katerimi Unija ni sprejela skupnih pravil.

                           Seznam aktov Unije v nadaljnjem besedilu kaže na obseg, v katerem je Unija v skladu s Pogodbo o delovanju Evropske unije izvajala svojo notranjo pristojnost na tem področju. Obseg pristojnosti Unije, ki izhaja iz teh aktov, je treba oceniti glede na specifične določbe posameznega ukrepa, še zlasti pa glede na obseg, v katerem navedene določbe uvajajo skupna pravila, za namene določanja izključne pristojnosti Unije pa tudi obseg, v katerem določbe statuta agencije IRENA ali akta, sprejetega pri izvajanju statuta, vplivajo na ta skupna pravila ali spreminjajo njihovo področje uporabe.

                                 —

                                 Direktiva 2001/77/ES Evropskega parlamenta in Sveta z dne 27. septembra 2001 o spodbujanju proizvodnje električne energije iz obnovljivih virov energije na notranjem trgu z električno energijo (UL L 283, 27.10.2001, str. 33),

                                 —

                                 Direktiva Evropskega parlamenta in Sveta 2003/30/ES z dne 8. maja 2003 o pospeševanju rabe biogoriv in drugih obnovljivih goriv v sektorju prevoza (UL L 123, 17.5.2003, str. 42),

                                 —

                                 Direktiva 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (UL L 140, 5.6.2009, str. 16).

                     4.

                     Izvajanje pristojnosti, ki so jih države članice Evropske unije prenesle na Unijo v skladu s pogodbami, je po svoji naravi podvrženo nenehnim spremembam. Unija si zato pridržuje pravico do prilagoditve izjave.

         Statut Mednarodne agencije za obnovljivo energijo
         (IRENA)
         POGODBENICE tega statuta –
         V ŽELJI spodbuditi široko in vedno večjo uveljavitev in rabo obnovljive energije z namenom trajnostnega razvoja,
         NA PODLAGI trdnega prepričanja, da obnovljiva energija ponuja veliko priložnosti za začetek reševanja in postopno zmanjševanje težav glede zanesljive oskrbe z energijo in spremenljivih cen energije,
         OB PREPRIČANJU, da ima lahko obnovljiva energija pomembno vlogo pri zmanjšanju koncentracij toplogrednih plinov v ozračju in s tem prispeva k ustalitvi podnebnega sistema ter omogoča trajnostni, varen in netežaven prehod na nizkoogljično gospodarstvo,
         V ŽELJI POVEČATI pozitiven vpliv, ki ga imajo tehnologije za obnovljivo energijo na spodbujanje trajnostne gospodarske rasti in ustvarjanje delovnih mest,
         ZARADI velikih možnosti obnovljive energije pri zagotavljanju decentraliziranega dostopa do energije, zlasti v državah v razvoju, in dostopa odrezanih in oddaljenih območij in otokov do energije,
         ZASKRBLJENE zaradi resnih negativnih posledic za zdravje, ki jih lahko imata uporaba fosilnih goriv in neučinkovita uporaba tradicionalne biomase,
         PREPRIČANE, da lahko obnovljiva energija skupaj z večjo energetsko učinkovitostjo vedno bolj zadovoljuje pričakovane vse večje svetovne potrebe po energiji v prihodnjih desetletjih,
         POTRJUJEJO svojo željo ustanoviti mednarodno organizacijo za obnovljivo energijo za lažje sodelovanje med njenimi članicami in tudi za vzpostavitev tesnega sodelovanja z obstoječimi organizacijami, ki spodbujajo uporabo obnovljive energije –
         SO SE SPORAZUMELE:

            Člen I

            Ustanovitev agencije

                     A.

                     Pogodbenice tega statuta ustanovijo Mednarodno agencijo za obnovljivo energijo (v nadaljnjem besedilu: agencija) v skladu z naslednjimi pogoji.

                     B.

                     Temeljno načelo agencije je enakost vseh njenih članic ter spoštovanje suverenih pravic in pristojnosti članic pri njihovem delovanju.

            Člen II

            Cilji

         Agencija spodbuja široko in vedno večjo uveljavitev in trajnostno rabo vseh oblik obnovljive energije ob upoštevanju:

                     (a)

                     nacionalnih prednostnih nalog in koristi, ki izhajajo iz skupne obravnave obnovljive energije in ukrepov za energetske učinkovitosti, in

                     (b)

                     prispevka obnovljive energije za ohranitev okolja z omejevanjem pritiskov na naravne vire in z zmanjševanjem krčenja gozdov, zlasti tropskih, z zmanjševanjem širjenja puščav in upadanja biotske raznovrstnosti, za zaščito podnebja, gospodarsko rast in socialno povezanost, vključno z zmanjševanjem revščine in trajnostnim razvojem, za dostop do energije in zanesljivo oskrbo z njo, za regionalni razvoj in medgeneracijsko odgovornost.

            Člen III

            Opredelitev pojmov

         V tem statutu izraz „obnovljiva energija“ pomeni vse oblike energije, trajnostno proizvedene iz obnovljivih virov, kar med drugim vključuje:

                     1.

                     bioenergijo;

                     2.

                     geotermalno energijo;

                     3.

                     vodno energijo;

                     4.

                     morsko energijo, kar med drugim vključuje energijo plimovanja, valovanja in morske toplote;

                     5.

                     sončno energijo ter

                     6.

                     vetrno energijo.

            Člen IV

            Dejavnosti

                     A.

                     Kot center odličnosti za tehnologije za obnovljivo energijo, ki deluje kot svetovalec in usmerjevalec, prenaša izkušnje za praktično uporabo in politiko, nudi podporo vseh zadev v zvezi z obnovljivo energijo in pomaga državam do koristi od učinkovitega razvoja in prenosa znanja in tehnologij, agencija opravlja naslednje dejavnosti:

                                 1.

                                 agencija predvsem v korist svojih članic:

                                             (a)

                                             analizira, spremlja in brez obveznosti do politike članic vzpostavlja sistem obstoječih praks na področju obnovljive energije, vključno z dokumenti politike, spodbudami, naložbenimi mehanizmi, najboljšimi praksami, razpoložljivimi tehnologijami, povezanimi sistemi in opremo ter dejavniki uspeha ali neuspeha;

                                             (b)

                                             začenja razpravo in zagotavlja sodelovanje z drugimi vladnimi in nevladnimi organizacijami in mrežami na tem in drugih ustreznih področjih;

                                             (c)

                                             na zahtevo članic jim zagotavlja ustrezne nasvete o politiki in jim ob upoštevanju njihovih potreb pomaga ter spodbuja mednarodne razprave o politiki o obnovljivi energiji in njenih okvirnih pogojih;

                                             (d)

                                             izboljšuje prenos ustreznega znanja in tehnologije ter spodbuja razvoj lokalne zmogljivosti in usposobljenosti v državah članicah, vključno s potrebnimi medsebojnimi povezavami;

                                             (e)

                                             svojim članicam nudi krepitev zmogljivosti, vključno z usposabljanjem in izobraževanjem;

                                             (f)

                                             na zahtevo članic jim zagotavlja nasvete o financiranju obnovljive energije in podpira uporabo s tem povezanih mehanizmov;

                                             (g)

                                             podpira in spodbuja raziskave, vključno o socialno-ekonomskih zadevah, raziskovalne mreže, skupne raziskave, razvoj in uporabo tehnologij in

                                             (h)

                                             na podlagi temeljitega razumevanja, pridobljenega z aktivnim sodelovanjem v ustreznih telesih, daje informacije o razvoju in uporabi nacionalnih in mednarodnih tehničnih standardov v zvezi z obnovljivo energijo;

                                 2.

                                 poleg tega agencija razširja informacije in povečuje ozaveščenost javnosti o koristih in možnostih, ki jih daje obnovljiva energija.

                     B.

                     Agencija pri svojem delovanju:

                                 1.

                                 upošteva cilje in načela Združenih narodov za spodbujanje miru in mednarodnega sodelovanja in politiko Združenih narodov za spodbujanje trajnostnega razvoja;

                                 2.

                                 razporeja svoja sredstva tako, da zagotovi njihovo učinkovito rabo, z namenom ustrezno upoštevati vse svoje cilje in izvajati svoje dejavnosti za doseganje največje mogoče koristi za svoje članice in za vse dele sveta ob upoštevanju posebnih potreb držav v razvoju ter oddaljenih in odrezanih območij in otokov;

                                 3.

                                 tesno sodeluje in si prizadeva za vzpostavitev medsebojno koristnih odnosov z obstoječimi institucijami in organizacijami, da ne pride do nepotrebnega podvajanja dela, in nadgrajuje ter smotrno in učinkovito uporablja vire in dejavnosti vlad, drugih organizacij in agencij, katerih cilj je spodbujanje obnovljive energije.

                     C.

                     Agencija:

                                 1.

                                 predloži letno poročilo o svojih dejavnostih svojim članicam;

                                 2.

                                 obvešča članice o danih nasvetih o politiki in

                                 3.

                                 obvešča članice o posvetovanju in sodelovanju z obstoječimi mednarodnimi organizacijami s tega področja in o njihovem delu.

            Člen V

            Delovni program in projekti

                     A.

                     Agencija opravlja svoje dejavnosti na podlagi letnega delovnega programa, ki ga pripravi sekretariat, obravnava svet in sprejme skupščina.

                     B.

                     Agencija lahko poleg svojega delovnega programa po posvetovanju s članicami, ob nestrinjanju pa po odobritvi skupščine izvaja projekte, ki jih začnejo in financirajo članice, če imajo razpoložljive nefinančne vire agencije.

            Člen VI

            Članstvo

                     A.

                     Članstvo je odprto za države članice Združenih narodov in za regionalne medvladne organizacije za gospodarsko povezovanje, ki so pripravljene in sposobne delovati v skladu s cilji in dejavnostmi, določenimi v tem statutu. Da bi regionalna medvladna organizacija za gospodarsko povezovanje izpolnjevala pogoje za članstvo v agenciji, jo morajo ustanoviti suverene države, med katerimi je vsaj ena tudi članica agencije in na katero so njene države članice prenesle pristojnost za vsaj eno področje delovanja agencije.

                     B.

                     Države in regionalne medvladne organizacije za gospodarsko povezovanje postanejo:

                                 1.

                                 ustanovitvene članice agencije s podpisom tega statuta in ob deponiranju listine o ratifikaciji;

                                 2.

                                 druge članice agencije z deponiranjem listine o pristopu po odobritvi njihove vloge za članstvo. Vloga za članstvo se šteje kot odobrena, če po treh mesecih od takrat, ko je bila poslana članicam, te niso izrazile nesoglasja. Ob nesoglasju o vlogi za članstvo odloča skupščina v skladu s točko 1 odstavka H člena IX.

                     C.

                     Pri regionalnih medvladnih organizacijah za gospodarsko povezovanje organizacija in njene države članice določijo svoje naloge za izvajanje obveznosti po tem statutu. Organizacija in njene države članice po tem statutu ne morejo hkrati uveljavljati pravic, vključno z glasovalnimi. V svojih listinah o ratifikaciji ali pristopu te organizacije navedejo svoje pristojnosti v zadevah po tem statutu. Te organizacije obvestijo depozitarja o vsaki pomembni spremembi svojih pristojnosti. Pri glasovanju regionalne medvladne organizacije za gospodarsko povezovanje glasujejo o zadevah v njihovi pristojnosti s številom glasov, enakem skupnemu številu glasov, ki pripada njihovim državam članicam, ki so tudi članice te agencije.

            Člen VII

            Opazovalke

                     A.

                     Status opazovalke lahko skupščina podeli:

                                 1.

                                 medvladnim in nevladnim organizacijam, dejavnim na področju obnovljive energije;

                                 2.

                                 podpisnicam, ki niso ratificirale statuta, in

                                 3.

                                 prosilkam za članstvo, katerih vloga za članstvo je bila odobrena v skladu s točko 2 odstavka B člena VI.

                     B.

                     Opazovalke lahko brez glasovalne pravice sodelujejo na javnih zasedanjih skupščine in njenih pomožnih organov.

            Člen VIII

            Organi

                     A.

                     Glavni organi agencije so:

                                 1.

                                 skupščina;

                                 2.

                                 svet in

                                 3.

                                 sekretariat.

                     B.

                     Skupščina ali svet z odobritvijo skupščine lahko ustanovita pomožne organe, ki se jima zdijo potrebni za izvajanje njunih nalog v skladu s tem statutom.

            Člen IX

            Skupščina

                     A.

                                 1.

                                 Skupščina je najvišji organ agencije.

                                 2.

                                 Skupščina lahko razpravlja o vseh zadevah iz tega statuta ali v zvezi s pristojnostmi in nalogami katerega koli drugega organa iz tega statuta.

                                 3.

                                 O vsaki tovrstni zadevi skupščina lahko:

                                             (a)

                                             sprejema sklepe in daje priporočila za vsak organ in

                                             (b)

                                             daje priporočila članicam agencije na njihovo zahtevo.

                                 4.

                                 Poleg tega sme skupščina predlagati svetu zadeve v obravnavo in zahtevati poročila sveta in sekretariata o vseh zadevah v zvezi z delovanjem agencije.

                     B.

                     Skupščino sestavljajo vse članice agencije. Sestaja se na rednih zasedanjih enkrat letno, razen če skupščina ne določi drugače.

                     C.

                     Skupščina ima po enega predstavnika vsake članice. Predstavnike lahko spremljajo namestniki in svetovalci. Stroške udeležbe delegacije krije posamezna članica.

                     D.

                     Seje skupščine potekajo na sedežu agencije, razen če skupščina ne določi drugače.

                     E.

                     Na začetku vsakega rednega zasedanja skupščina ob upoštevanju načela pravične geografske zastopanosti izvoli predsednika in po potrebi ostale funkcionarje. Njihov mandat traja do nove izvolitve predsednika in drugih funkcionarjev na naslednjem rednem zasedanju skupščine. Skupščina sprejme svoj poslovnik v skladu s tem statutom.

                     F.

                     V skladu z odstavkom C člena VI ima vsaka članica agencije v skupščini en glas. Skupščina o postopkovnih vprašanjih odloča z navadno večino glasov navzočih članic in glasujočih članic. Odločitve o vsebinskih zadevah se sprejemajo s soglasjem navzočih članic. Če soglasja ni mogoče doseči, se odločitev šteje za soglasno tudi, če ji ne nasprotujeta več kakor dve članici, razen če statut ne določa drugače. Ob dvomu, ali je zadeva vsebinska ali ne, se ta obravnava kot vsebinska, razen če skupščina s soglasjem navzočih članic ne odloči drugače; kadar soglasja ni mogoče doseči, se odločitev šteje za soglasno tudi, če ji ne nasprotujeta več kakor dve članici. Skupščina je sklepčna ob navzočnosti večine članic.

                     G.

                     Skupščina s soglasjem navzočih članic:

                                 1.

                                 izvoli člane sveta;

                                 2.

                                 na svojih rednih zasedanjih sprejme proračun in delovni program agencije, ki ju predloži svet, in sme odločati o spremembah proračuna in delovnega programa agencije;

                                 3.

                                 odloča o nadzoru finančnih usmeritev agencije, finančnih pravil in drugih finančnih zadev ter izvoli revizorja;

                                 4.

                                 odobri spremembe tega statuta;

                                 5.

                                 odloča o ustanovitvi pomožnih organov in odobri njihove naloge in pristojnosti in

                                 6.

                                 odloča o glasovalni pravici v skladu z odstavkom A člena XVII.

                     H.

                     Skupščina s soglasjem navzočih članic, ki se šteje za doseženo tudi, kadar ga ni mogoče doseči, če ne nasprotujeta več kakor dve članici:

                                 1.

                                 po potrebi odloča o vlogah za članstvo;

                                 2.

                                 odobri poslovnika skupščine in sveta, ki ju predloži svet;

                                 3.

                                 sprejema letno poročilo in druga poročila;

                                 4.

                                 odobri sklepanje sporazumov o vseh vprašanjih ali zadevah iz tega statuta in

                                 5.

                                 odloča ob nesoglasju svojih članic o dodatnih projektih v skladu z odstavkom B člena V.

                     I.

                     Skupščina določi sedež agencije in imenuje generalnega direktorja sekretariata (v nadaljnjem besedilu: generalni direktor) s soglasjem navzočih članic ali, če tega soglasja ni mogoče doseči, z dvotretjinsko večino navzočih in glasujočih članic.

                     J.

                     Skupščina na svojem prvem zasedanju po potrebi obravnava in odobri vse odločitve, osnutke sporazumov, predpise in smernice, ki jih je pripravila pripravljalna komisija, v skladu s postopki glasovanja za posamezne zadeve iz odstavkov F do I tega člena.

            Člen X

            Svet

                     A.

                     Svet sestavlja najmanj 11, vendar ne več kakor 21 predstavnikov članic agencije, ki jih izvoli skupščina. Konkretno število predstavnikov med 11 in 21 se mora ujemati z navzgor zaokroženim številom ene tretjine članic agencije, izračunanem na podlagi števila članic agencije, na začetku vsakih volitev članov sveta. Člani sveta so izvoljeni po sistemu rotacije po poslovniku skupščine za zagotavljanje učinkovitega delovanja držav v razvoju in razvitih držav in za doseganje poštene in pravične geografske porazdelitve ter učinkovitega delovanja sveta. Člani sveta se izvolijo za dve leti.

                     B.

                     Svet se sestaja polletno na sedežu agencije, razen če svet ne odloči drugače.

                     C.

                     Svet na začetku vsakega zasedanja za obdobje do naslednjega zasedanja izvoli izmed svojih članov predsednika in po potrebi druge funkcionarje. Svet ima pravico oblikovati svoj poslovnik. Poslovnik mora biti predložen skupščini v odobritev.

                     D.

                     Vsak član sveta ima en glas. Svet odloča o postopkovnih vprašanjih z navadno večino svojih članov. Odločitve o vsebinskih zadevah se sprejmejo z dvotretjinsko večino članov sveta. Ob dvomu, ali je zadeva vsebinska ali ne, se ta obravnava kot vsebinska, razen če svet z dvotretjinsko večino svojih članov ne odloči drugače.

                     E.

                     Svet je odgovoren skupščini. Svet izvaja pooblastila in naloge po tem statutu, prav tako pa tudi naloge, ki jih nanj prenese skupščina. Pri tem mora ravnati v skladu s sklepi in dosledno upoštevati priporočila skupščine ter zagotavljati njihovo pravilno in stalno izvajanje.

                     F.

                     Svet:

                                 1.

                                 omogoča posvetovanja in sodelovanje med članicami;

                                 2.

                                 obravnava in predloži skupščini osnutek delovnega programa in proračuna agencije;

                                 3.

                                 odobri potek zasedanja skupščine, vključno s pripravo osnutka dnevnega reda;

                                 4.

                                 obravnava in predloži skupščini osnutek letnega poročila o delovanju agencije in druga poročila, ki jih pripravi sekretariat v skladu s točko 3 odstavka E člena XI tega statuta;

                                 5.

                                 pripravi vsa druga poročila, ki jih skupščina lahko zahteva;

                                 6.

                                 sklepa sporazume ali dogovore z državami, mednarodnimi organizacijami in mednarodnimi agencijami v imenu agencije po predhodni odobritvi skupščine;

                                 7.

                                 podrobneje določi delovni program, kakor ga je sprejela skupščina, da ga lahko izvaja sekretariat, in upošteva omejitve sprejetega proračuna;

                                 8.

                                 sme predlagati skupščini zadeve v njeno obravnavo in

                                 9.

                                 po potrebi ustanovi pomožne organe v skladu z odstavkom B člena VIII in določi njihove pristojnosti in trajanje mandata.

            Člen XI

            Sekretariat

                     A.

                     Sekretariat pomaga skupščini, svetu in njunim pomožnim organom pri opravljanju njihovih nalog. Izvaja naloge po tem statutu in tiste, ki jih nanj preneseta skupščina ali svet.

                     B.

                     Sekretariat sestavljajo generalni direktor, ki je njegov vodja in najvišji upravni uslužbenec, in vse potrebno osebje. Generalnega direktorja imenuje skupščina na priporočilo sveta za štiri leta z možnostjo podaljšanja za največ en mandat.

                     C.

                     Generalni direktor je odgovoren skupščini in svetu, med drugim za imenovanje osebja ter za organizacijo in delovanje sekretariata. Najpomembnejše merilo pri zaposlovanju osebja in določanju pogojev zaposlitve je nujno zagotavljanje najvišjih standardov učinkovitosti, sposobnosti in neoporečnosti. Pomembno je zaposlovati predvsem osebje iz držav članic in na čim širši geografski podlagi, ob upoštevanju zlasti ustrezne zastopanosti držav v razvoju in s poudarkom na uravnoteženi zastopanosti obeh spolov.
                     Pri pripravi proračuna se za predlagano zaposlovanje upošteva načelo najmanjšega števila osebja, potrebnega za ustrezno izpolnjevanje nalog sekretariata.

                     D.

                     Generalni direktor ali predstavnik, ki ga sam izbere, sodeluje na vseh zasedanjih skupščine in sveta, brez glasovalne pravice.

                     E.

                     Sekretariat:

                                 1.

                                 pripravi in predloži svetu osnutek delovnega programa in osnutek proračuna agencije;

                                 2.

                                 izvaja delovni program in sklepe agencije;

                                 3.

                                 pripravi in predloži svetu osnutek letnega poročila o delovanja agencije in druga poročila, ki jih lahko zahtevata skupščina ali svet;

                                 4.

                                 zagotavlja administrativno in tehnično podporo skupščini in svetu ter njunim pomožnim organom;

                                 5.

                                 omogoča komunikacijo med agencijo in njenimi članicami in

                                 6.

                                 razpošilja nasvete o politiki, po tem ko so bili dani članicam agencije v skladu s točko 2 odstavka C člena IV, ter pripravi in predloži skupščini in svetu za vsako od njunih zasedanj poročilo o teh nasvetih. Poročilo za svet vsebuje tudi predvidene nasvete o politiki za izvajanju letnega delovnega programa.

                     F.

                     Pri opravljanju svojih nalog generalni direktor in drugo osebje ne smejo iskati ali sprejeti navodil od katere koli vlade ali od katerega koli drugega vira zunaj agencije. Vzdržati se morajo vsakršnega ravnanja, ki bi utegnilo vplivati na njihov položaj mednarodnih uslužbencev, odgovornih le skupščini in svetu. Vsaka članica spoštuje izključno mednarodne značilnosti nalog generalnega direktorja in drugega osebja in ne poskuša vplivati nanje pri izpolnjevanju njihovih nalog.

            Člen XII

            Proračun

                     A.

                     Proračun agencije se financira:

                                 1.

                                 z obveznimi prispevki njenih članic, ki temeljijo na razdelilniku Združenih narodov, kakor jih določi skupščina;

                                 2.

                                 s prostovoljnimi prispevki in

                                 3.

                                 iz drugih možnih virov

                           v skladu s finančnim pravilnikom, ki ga sprejme skupščina s soglasjem, kakor to določa odstavek G člena IX tega statuta. Finančni pravilnik in proračun zagotavljata trdno finančno podlago agencije in zagotavljata učinkovito in smotrno izvajanje dejavnosti agencije, določene z delovnim programom. Z obveznimi prispevki se financirajo glavne dejavnosti in administrativni stroški.

                     B.

                     Osnutek proračuna agencije pripravi sekretariat in ga predloži svetu v pregled. Svet ga nato pošlje skupščini s priporočilom za odobritev ali vrne sekretariatu v ponovni pregled za ponovno predložitev.

                     C.

                     Skupščina imenuje zunanjega revizorja za štiri leta z možnostjo ponovne izvolitve. Prvi revizor ima dveletni mandat. Revizor pregleda računovodske izkaze agencije ter poda potrebne pripombe in priporočila glede učinkovitega upravljanja in notranjega finančnega nadzora.

            Člen XIII

            Subjekt mednarodnega prava, privilegiji in imunitete

                     A.

                     Agencija je subjekt mednarodnega prava. Na ozemlju vsake članice ima agencija po notranji zakonodaji članice tako pravno sposobnost, kakor je potrebna za izvajanje njenih nalog in izpolnjevanje njenih ciljev.

                     B.

                     Članice odločijo o ločenem sporazumu o privilegijih in imunitetah.

            Člen XIV

            Odnosi z drugimi organizacijami

         Ob odobritvi skupščine sme svet v imenu agencije sklepati sporazume o vzpostavitvi ustreznih odnosov z Združenimi narodi in drugimi organizacijami, katerih delo je povezano z delom agencije. Določbe tega statuta ne vplivajo na pravice in obveznosti katere koli članice, ki izhajajo iz katere koli obstoječe mednarodne pogodbe.

            Člen XV

            Spremembe in izstop, pregled

                     A.

                     Spremembe tega statuta lahko predlaga katera koli članica. Generalni direktor pripravi overjene kopije besedila predlaganih sprememb in jih sporoči vsem članicam najmanj devetdeset dni pred obravnavo v skupščini.

                     B.

                     Spremembe začnejo veljati za vse članice:

                                 1.

                                 ko jih odobri skupščina po obravnavi pripomb sveta na vsako predlagano spremembo in

                                 2.

                                 ko se vse članice strinjajo, da jih spremembe zavezujejo v skladu z njihovimi ustavnimi postopki. Članice izrazijo svoje soglasje o zavezi z deponiranjem ustrezne listine pri depozitarju iz odstavka A člena XX.

                     C.

                     Kadar koli po petih letih od začetka veljavnosti tega statuta iz odstavka D člena XIX lahko članica izstopi iz agencije s pisnim obvestilom depozitarju iz odstavka A člena XX, ta pa nemudoma obvesti svet in vse članice.

                     D.

                     Izstop začne učinkovati ob koncu leta, v katerem je izražen. Izstop članice iz agencije ne vpliva na njene pogodbene obveznosti iz odstavka B člena V, ali na finančne obveznosti za leto izstopa.

            Člen XVI

            Reševanje sporov

                     A.

                     Članice medsebojne spore glede razlage ali uporabe tega statuta rešujejo z mirnimi sredstvi v skladu z odstavkom 3 člena 2 Ustanovne listine Združenih narodov in zato poskušajo spor rešiti s sredstvi iz odstavka 1 člena 33 Ustanovne listine Združenih narodov.

                     B.

                     Svet lahko prispeva k reševanju spora s kakršnimi koli sredstvi, ki so po njegovem mnenju ustrezna, in zajemajo tudi ponujanje svojih dobrih uslug, pozivanje članic v sporu k začetku postopka reševanja po njihovi izbiri in priporočanje časovne omejitve za vsak dogovorjeni postopek.

            Člen XVII

            Začasni odvzem pravic

                     A.

                     Članica agencije, ki zamuja s plačilom svojih finančnih prispevkov agenciji, nima glasovalne pravice, če njene zapadle finančne obveznosti dosežejo ali presežejo višino prispevkov za dve predhodni leti. Ne glede na to lahko skupščina tej članici dovoli glasovanje, če je prepričana, da je neplačilo posledica okoliščin, na katere članica nima vpliva.

                     B.

                     Članici, ki vztrajno krši določbe tega statuta ali katerega koli sporazuma, sklenjenega na podlagi tega statuta, lahko skupščina z dvotretjinsko večino navzočih in glasujočih članic na priporočilo sveta začasno ukine izvajanje privilegijev in pravic članstva.

            Člen XVIII

            Sedež agencije

         Sedež agencije določi skupščina na svojem prvem zasedanju.

            Člen XIX

            Podpis, ratifikacija, začetek veljavnosti in pristop

                     A.

                     Ta statut je na voljo za podpis na ustanovni konferenci za vse države članice Združenih narodov in za regionalne medvladne organizacije za gospodarsko povezovanje iz odstavka A člena VI. Statut ostaja na voljo za podpis do začetka veljavnosti tega statuta.

                     B.

                     Države in regionalne medvladne organizacije za gospodarsko povezovanje iz odstavka A člena VI, ki niso podpisale tega statuta, lahko pristopijo k statutu po tem, ko jim skupščina odobri članstvo, v skladu s točko 2 odstavka B člena VI.

                     C.

                     Privolitev, da je ta statut zavezujoč, se izrazi z deponiranjem listine o ratifikaciji ali pristopu pri depozitarju. Ratifikacijo ali pristop k temu statutu države opravijo v skladu s svojimi ustreznimi ustavnimi postopki.

                     D.

                     Ta statut začne veljati trideseti dan po datumu deponiranja petindvajsete listine o ratifikaciji.

                     E.

                     Za države ali regionalne medvladne organizacije za gospodarsko povezovanje, ki deponirajo listino o ratifikaciji ali pristopu po začetku veljavnosti statuta, ta začne veljati trideseti dan po deponiranju ustrezne listine.

                     F.

                     Pridržki k določbam tega statuta niso mogoči.

            Člen XX

            Depozitar, registracija, verodostojna različica besedila

                     A.

                     Vlada Zvezne Republike Nemčije je s tem statutom določena za depozitarja tega statuta in vsake listine o ratifikaciji ali pristopu.

                     B.

                     Ta statut se registrira pri depozitarju v skladu s členom 102 Ustanovne listine Združenih narodov.

                     C.

                     Ta statut, ki je sestavljen v angleškem jeziku, se deponira v arhivu vlade depozitarja.

                     D.

                     Pravilno overjene kopije tega statuta depozitar pošlje vladam držav in izvršilnim organom regionalnih medvladnih organizacij za gospodarsko povezovanje, ki so podpisale statut ali jim je bilo odobreno članstvo v skladu s točko 2 odstavka B člena VI.

                     E.

                     Depozitar nemudoma obvesti vse podpisnice tega statuta o datumu deponiranja vsake listine o ratifikaciji in začetku veljavnosti tega statuta.

                     F.

                     Depozitar nemudoma obvesti vse podpisnice in članice o datumih, ko so države ali regionalne medvladne organizacije za gospodarsko povezovanje naknadno postale članice.

                     G.

                     Depozitar nemudoma pošlje nove vloge za članstvo vsem članicam agencije v obravnavo v skladu s točko 2 odstavka B člena VI.

            V POTRDITEV NAVEDENEGA so spodaj podpisani s polnimi pooblastili podpisali ta statut.
            Sestavljeno v Bonnu, 26. januarja 2009, v enem izvirniku v angleškem jeziku.


title: Sklep Evropskega parlamenta (EU) 2015/1698 z dne 29. aprila 2015 o zaključnem računu Skupnega podjetja za gorivne celice in vodik za proračunsko leto 2013

text:
               30.9.2015

               SL

               Uradni list Evropske unije

               L 255/384

      SKLEP EVROPSKEGA PARLAMENTA (EU) 2015/1698
      z dne 29. aprila 2015
      o zaključnem računu Skupnega podjetja za gorivne celice in vodik za proračunsko leto 2013
      EVROPSKI PARLAMENT,

                  —

                  ob upoštevanju letnih računovodskih izkazov Skupnega podjetja za gorivne celice in vodik za proračunsko leto 2013,

                  —

                  ob upoštevanju poročila Računskega sodišča o letnih računovodskih izkazih Skupnega podjetja za gorivne celice in vodik za proračunsko leto 2013 z odgovori skupnega podjetja (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice skupnemu podjetju glede izvrševanja proračuna za proračunsko leto 2013 (05306/2015 – C8-0049/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 209,

                  —

                  ob upoštevanju Uredbe Sveta (ES) št. 521/2008 z dne 30. maja 2008 o ustanovitvi Skupnega podjetja za gorivne celice in vodik (5),

                  —

                  ob upoštevanju Uredbe Sveta (EU) št. 559/2014 z dne 6. maja 2014 o Skupnem podjetju za gorivne celice in vodik 2 (6), zlasti člena 1(2) in člena 12,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (7),

                  —

                  ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (8),

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0112/2015),

         1.

            odobri zaključni račun Skupnega podjetja za gorivne celice in vodik za proračunsko leto 2013;

         2.

            naroči svojemu predsedniku, naj ta sklep posreduje izvršnemu direktorju Skupnega podjetja za gorivne celice in vodik 2, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 452, 16.12.2014, str. 67.

         (2)  UL C 452, 16.12.2014, str. 68.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 153, 12.6.2008, str. 1.

         (6)  UL L 169, 7.6.2014, str. 108.

         (7)  UL L 357, 31.12.2002, str. 72.

         (8)  UL L 38, 7.2.2014, str. 2.


title: Sklep Sveta (SZVP) 2017/350 z dne 27. februarja 2017 o spremembi Sklepa 2012/642/SZVP o omejevalnih ukrepih proti Belorusiji

text:
               28.2.2017

               SL

               Uradni list Evropske unije

               L 50/81

         SKLEP SVETA (SZVP) 2017/350
   z dne 27. februarja 2017
   o spremembi Sklepa 2012/642/SZVP o omejevalnih ukrepih proti Belorusiji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. oktobra 2012 sprejel Sklep 2012/642/SZVP (1).

               (2)

               Pregled Sklepa 2012/642/SZVP je pokazal, da bi bilo treba omejevalne ukrepe proti Belorusiji podaljšati do 28. februarja 2018.

               (3)

               Svet se je poleg tega dogovoril, da lahko izvoz opreme za biatlon v Belorusijo odobrijo države članice v skladu z veljavnimi določbami za izdajanje licenc.

               (4)

               Sklep 2012/642/SZVP bi bilo zato treba ustrezno spremeniti.

               (5)

               Da bi se zagotovila učinkovitost ukrepov iz tega sklepa, bi moral ta sklep začeti veljati takoj –

         SPREJEL NASLEDNJI SKLEP:
   Člen 1
   Sklep 2012/642/SZVP se spremeni:

               1.

               v členu 2 se doda naslednji odstavek:
               „3.   Člen 1 se ne uporablja za opremo za biatlon, ki ustreza specifikacijam, določenim v pravilih za prireditve in tekmovanja Mednarodne biatlonske zveze (IBU).“;

               2.

               člen 8 se nadomesti z naslednjim:
               „Člen 8
               1.   Ta sklep se uporablja do 28. februarja 2018.
               2.   Ta sklep se redno pregleduje ter se po potrebi podaljša ali spremeni, če Svet meni, da cilji tega sklepa niso bili doseženi.“

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 27. februarja 2017

            Za Svet

            Predsednik

         K. MIZZI

      (1)  Sklep Sveta 2012/642/SZVP z dne 15. oktobra 2012 o omejevalnih ukrepih proti Belorusiji (UL L 285, 17.10.2012, str. 1).


title: 2008/511/ES: Sklep Evropskega parlamenta z dne 24. aprila 2007 o razrešnici glede izvrševanja proračuna Evropskega centra za spremljanje rasizma in ksenofobije za proračunsko leto 2005

text:
               15.7.2008

               SL

               Uradni list Evropske unije

               L 187/92

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja proračuna Evropskega centra za spremljanje rasizma in ksenofobije za proračunsko leto 2005
   (2008/511/ES)
   EVROPSKI PARLAMENT,
   ob upoštevanju zaključnega letnega računa Evropskega centra za spremljanje rasizma in ksenofobije za proračunsko leto 2005 (1),
   ob upoštevanju Poročila Računskega sodišča o zaključnem letnem računu Evropskega centra za spremljanje rasizma in ksenofobije za proračunsko leto 2005 z odgovori Centra (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe Sveta (ES) št. 1035/97 z dne 2. junija 1997 o ustanovitvi Evropskega centra za spremljanje rasizma in ksenofobije (4) in zlasti člena 12(a) Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0118/2007),

               1.

               podeli direktorju Evropskega centra za spremljanje rasizma in ksenofobije razrešnico glede izvrševanja proračuna Centra za proračunsko leto 2005;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje direktorju Evropskega centra za spremljanje rasizma in ksenofobije, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 46.

      (2)  UL C 312, 19.12.2006, str. 93.

      (3)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 151, 10.6.1997, str. 1. Uredba, kakor je bila nazadnje spremenjena z Uredbo (ES) št. 1652/2003 (UL L 245, 29.9.2003, str. 33).

      (5)  UL L 357, 31.12.2002, str. 72.
    ---documentbreak---

               15.7.2008

               SL

               Uradni list Evropske unije

               L 187/93

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja proračuna Evropskega centra za spremljanje rasizma in ksenofobije za proračunsko leto 2005
   EVROPSKI PARLAMENT,
   ob upoštevanju zaključnega letnega računa Evropskega centra za spremljanje rasizma in ksenofobije za proračunsko leto 2005 (1),
   ob upoštevanju Poročila Računskega sodišča o zaključnem letnem računu Evropskega centra za spremljanje rasizma in ksenofobije za proračunsko leto 2005 z odgovori Centra (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe Sveta (ES) št. 1035/97 z dne 2. junija 1997 o ustanovitvi Evropskega centra za spremljanje rasizma in ksenofobije (4) in zlasti člena 12(a) Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0118/2007),

               A.

               ker je Računsko sodišče navedlo, da je prejelo zadostno zagotovilo o zanesljivosti zaključnega računa za proračunsko leto, ki se je zaključilo 31. decembra 2005, ter o zakonitosti in pravilnosti poslovnih dogodkov v celoti,

               B.

               ker je 27. aprila 2006 Parlament direktorju podelil razrešnico glede proračuna Centra za proračunsko leto 2004 (6) in v resoluciji, ki spremlja sklep Parlamenta o razrešnici, med drugim

                           —

                           izraža zaskrbljenost zaradi visoke ravni preklicanih prenosov sredstev, zlasti v naslovu 1 (odhodki za zaposlene),

                           —

                           je zaskrbljen zaradi nepravilnosti, ki jih je odkrilo Računsko sodišče pri javnih razpisih in oddajah naročil;

         Splošne točke v zvezi z večino agencij EU, za katere je potrebna posamezna razrešnica

               1.

               meni, da naraščajoče število agencij Skupnosti in dejavnosti določenih izmed njih niso del splošnega političnega okvira ter da naloge nekaterih agencij vedno ne odražajo pravih potreb Unije, niti pričakovanj državljanov; prav tako ugotavlja, da agencije na splošno nimajo vedno dobrega ugleda;

               2.

               zato poziva Komisijo, naj določi splošen politični okvir za ustanovitev novih agencij Skupnosti ter da pred ustanovitvijo vsake nove agencije predloži študijo stroškov in koristi; ob tem naj bo pozorna, da se prepreči kakršno koli podvajanje dejavnosti med agencijami ali prekrivanje s pristojnostmi drugih evropskih organizacij;

               3.

               poziva Računsko sodišče, da predloži svoje mnenje o študiji stroškov in koristi pred odločitvijo Parlamenta;

               4.

               poziva Komisijo, naj vsakih pet let predloži študijo o dodani vrednosti vsake obstoječe agencije; poziva vse zadevne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo;

               5.

               ob upoštevanju naraščajočega števila regulativnih agencij obžaluje, da pogajanja o osnutku medinstitucionalnega sporazuma o okviru delovanja teh agencij niso še zaključena, ter poziva pristojne službe Komisije, da skupaj z Računskim sodiščem storijo vse potrebno za hitro sklenitev navedenega sporazuma;

               6.

               ugotavlja, da odgovornost Komisije za izvrševanje proračuna zahteva tesnejšo povezavo med agencijami in Komisijo; poziva Komisijo in Svet, naj sprejmeta potrebne ukrepe, da se Komisiji do 31. decembra 2007 podeli pravica, da v nadzornih organih regulativnih agencij z manjšino glasov prepreči sprejetje odločitev, in naj to možnost predvidita pri vseh na novo ustanovljenih agencijah;

               7.

               poziva Računsko sodišče, naj za jasnejšo sliko o uporabi sredstev EU s strani agencij v svojem letnem poročilu oblikuje dodatno poglavje, namenjeno vsem agencijam, za katere se podeli razrešnica na podlagi zaključnega računa Komisije;

               8.

               upošteva načelo, v skladu s katerim Parlament odloča o razrešnicah za vse agencije Skupnosti, subvencionirane ali ne, tudi če organ, pristojen za razrešnico, ukrepa na podlagi njihovega ustanovnega besedila;

               9.

               poziva Računsko sodišče, da opravi revizijo poslovanja vseh agencij in o tem poroča ustreznim odborom Parlamenta, vključno z Odborom za proračunski nadzor;

               10.

               ugotavlja, da število agencij neprestano narašča in da je ob upoštevanju politične odgovornosti Komisije za delovanje agencij, ki je veliko večja kot preprosta logistična podpora, potreba po oblikovanju skupnega pristopa generalnih direktoratov Komisije, pristojnih za ustanavljanje in spremljanje agencij, do agencij še večja; meni, da bi bila struktura, podobna tisti, ki so jo oblikovale agencije za usklajevanje med zadevnimi generalnimi direktorati, pragmatičen način za oblikovanje skupnega pristopa Komisije do vseh zadev, povezanih z agencijami;

               11.

               poziva Komisijo, da izboljša upravno in tehnično podporo agencijam, ob upoštevanju vedno bolj zapletenih upravnih pravil in tehničnih težav Skupnosti;

               12.

               ugotavlja, da v vseh agencijah Skupnosti manjka disciplinski organ, in poziva Komisijo k sprejetju potrebnih ukrepov za hitro vzpostavitev takšnega mehanizma;

               13.

               pozdravlja znatne izboljšave pri usklajevanju med agencijami, ki jim omogoča reševanje ponavljajočih se težav in prispeva k učinkovitejšemu sodelovanju s Komisijo in Parlamentom;

               14.

               meni, da bi bilo treba nadaljevati in razširiti ukrep številnih agencij, ki so vzpostavile skupno podporno službo, namenjeno uskladitvi njihovih informacijskih sistemov za finančno upravljanje s tistimi, ki jih uporablja Komisija;

               15.

               poziva agencije, da izboljšajo sodelovanje in primerjalno analizo z akterji na ustreznem področju; poziva Komisijo, naj sprejme vse ukrepe, ki se ji zdijo potrebni, da bi pomagala agencijam izboljšati njihov ugled in povečati prepoznavnost njihovih dejavnosti;

               16.

               poziva Komisijo, naj pripravi predlog za uskladitev oblike letnega poročanja agencij in oblikuje kazalnike uspešnosti, ki bi omogočili primerjavo njihove učinkovitosti;

               17.

               poziva agencije, da na začetku vsakega leta predstavijo kazalce uspešnosti, na podlagi katerih bo mogoče oceniti njihovo poslovanje;

               18.

               poziva vse agencije, da pogosteje uporabljajo cilje SMART, kar naj bi vodilo k stvarnejšemu načrtovanju in izvajanju ciljev;

               19.

               strinja se z Računskim sodiščem, da je tudi Komisija odgovorna za (finančno) upravljanje agencij; zato poziva Komisijo, naj spremlja ter po potrebi usmerja in sodeluje pri upravljanju različnih agencij, zlasti kar zadeva ustrezno izvedbo postopkov javnih razpisov, preglednost postopkov zaposlovanja, dobro finančno poslovodenje (neporabljena sredstva in preveč predvidenih proračunskih sredstev) in – kar je najpomembnejše – ustrezno uporabo pravil o sistemu notranjega nadzora;

               20.

               meni, da bi morali delovni programi agencij izražati prispevke agencij v operativnem in izmerljivem smislu ter da je treba ustrezno upoštevati standarde notranje kontrole Komisije;

         Posebne točke

               21.

               opozarja na ugotovitev, da je bilo več kot 50 % obveznosti za upravne odhodke prenesenih ter da je bilo na splošno veliko razveljavitev prenesenih sredstev (med 15 % in 25 %, odvisno od naslova), čeprav je stopnja odobritev za prevzem obveznosti za proračunsko leto 2005 presegala 90 %; poziva Center, da izboljša načrtovanje odhodkov in način nadzorovanja izvrševanja teh odhodkov; poudarja, da morajo biti prenosi med proračunskimi postavkami utemeljeni in dokumentirani v skladu z veljavnimi določbami;

               22.

               ugotavlja, da upravljanje na podlagi dejavnosti ni bilo uvedeno kljub finančni uredbi Centra, ki predvideva uvedbo takšnega upravljanja v skladu s tistim, ki se uporablja za splošni proračun, da se izboljša spremljanje smotrnosti poslovanja; poziva Center, da predstavi delovni program, ki izraža ta prispevek iz operativnega in izmerljivega vidika;

               23.

               opaža, da Center ni imel sistema za načrtovanje in upravljanje nakupov opreme ter ni ciklično preverjal inventarja, čeprav bi s tem izboljšal njegovo zanesljivost; zato poziva Center, da te razmere izboljša;

               24.

               ugotavlja, da je bilo v notranji kontroli Centra veliko pomanjkljivosti, kot so na primer finančni krogotoki, ki jih je vzpostavil odredbodajalec, ki niso bili opisani; zlasti sistemi, s katerimi so odredbodajalec in njegovi delegati predložili podatke računovodji, niso bili potrjeni s strani računovodje ter načelo ločitve nalog ni bilo dosledno uporabljeno, zlasti ne med nalogami začetka in preverjanja postopka; poziva Center, naj seznam za predhodno preverjanje pri obveznostih vključuje merila dobrega finančnega poslovodenja;

               25.

               poziva Center, naj v celoti upošteva pravilo, da morajo biti člani izbirne komisije vedno iz enakega ali višjega razreda, kot je razred odprtega delovnega mesta;

               26.

               ugotavlja, da je Center v svojih javnih razpisih pomanjkljivo pojasnil minimalne dejavnike kakovosti ponudbe in ponderjev cene; poziva Center, da dosledno uporablja pravila za javne razpise.

      (1)  UL C 266, 31.10.2006, str. 46.

      (2)  UL C 312, 19.12.2006, str. 93.

      (3)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 151, 10.6.1997, str. 1. Uredba, kakor je bila nazadnje spremenjena z Uredbo (ES) št. 1652/2003 (UL L 245, 29.9.2003, str. 33).

      (5)  UL L 357, 31.12.2002, str. 72.

      (6)  UL L 340, 6.12.2006, str. 80.


title: Sklep Sveta z dne 16. marca 2000 o sprejetju Pogodbe Svetovne organizacije za intelektualno lastnino o avtorski pravici in Pogodbe Svetovne organizacije za intelektualno lastnino o izvedbah in fonogramih v imenu Evropske skupnosti

text:
Pomembno pravno obvestilo

|

32000D0278

Uradni list L 089 , 11/04/2000 str. 0006 - 0007

		Sklep Svetaz dne 16. marca 2000o sprejetju Pogodbe Svetovne organizacije za intelektualno lastnino o avtorski pravici in Pogodbe Svetovne organizacije za intelektualno lastnino o izvedbah in fonogramih v imenu Evropske skupnosti [1](2000/278/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti členov 47(2), 55 in 95, v zvezi s prvim stavkom člena 300(2) in drugim pododstavkom člena 300(3) Pogodbe,ob upoštevanju predloga Komisije [2],ob upoštevanju soglasja Evropskega parlamenta [3],ob upoštevanju naslednjega:(1) Pogodba Svetovne organizacije za intelektualno lastnino o avtorski pravici (MSOILAP) in Pogodba Svetovne organizacije za intelektualno lastnino o izvedbah in fonogramih (MSOILIF), sprejeti 20. decembra 1996 v Ženevi pod pokroviteljstvom Svetovne organizacije za avtorsko lastnino, bosta pomagali zagotoviti uravnoteženo raven varstva del in drugih zadev ob omogočanju javne dostopnosti do gradiva, dosegljivega prek mrež.(2) Pristojnost Skupnosti za sklepanje ali pristop k mednarodnim sporazumom ali pogodbam ne izvira samo iz izrecne podelitve te pristojnosti s Pogodbo, ampak lahko izvira tudi iz drugih določb Pogodbe in aktov, ki jih skladno s temi določbami sprejmejo ustanove Skupnosti.(3) Predmet MSOILAP in MSOILIF v veliki meri sodi na področje obstoječih direktiv Skupnosti na tem področju.(4) Priznanje MSOILAP in MSOILIF je torej stvar Skupnosti in njenih držav članic.(5) MSOILAP in MSOILIF naj bi zato bili priznani v imenu Skupnosti glede na zadeve v njeni pristojnosti.(6) Skupnost je že podpisala MSOILAP in MSOILIF s pogojem, da bo sprejet končno veljaven sklep.(7) Če je le mogoče, naj bi instrument o sklepu Skupnosti deponirali istočasno z deponiranjem instrumentov o ratifikaciji držav članic –SKLENIL:Člen 11. Ob upoštevanju pristojnosti Skupnosti se v njenem imenu priznava Pogodba Svetovne organizacije za intelektualno lastnino o avtorski pravici (MSOILAP).2. Ob upoštevanju pristojnosti Skupnosti se v njenem imenu priznava Pogodba Svetovne organizacije za intelektualno lastnino o izvedbah in fonogramih (MSOILIF).3. Besedili obeh pogodb sta priloženi temu Sklepu.Člen 2S tem se pooblašča predsednika Sveta, da deponira instrumente o sklepu pri generalnemu direktorju Svetovne organizacije za intelektualno lastnino z veljavnostjo od datuma, do katerega bodo države članice morale uveljavljati ukrepe, ki jih sprejmeta Evropski parlament in Svet, potrebne za prilagoditev zakonodaje Skupnosti obveznostim, izvirajočim iz MSOILAP in MSOILIF.Člen 31. Komisija je s tem pooblaščena za zastopanje Skupnosti na sestankih Skupščin, omenjenih v MSOILAP in MSOILIF.2. O vseh zadevah v pristojnosti Skupnosti se Komisija pogaja s Skupščinama MSOILAP in MSOILIF v imenu Skupnosti skladno z veljavnimi pravili Pogodbe ES, zlasti njenega člena 300.3. Mnenje, ki ga Skupnost sprejme v Skupščinah, pripravi ustrezno delovna skupina Sveta.V Bruslju, 16. marca 2000Za SvetPredsednikF. Seixas da Costa[1] Dve stališči v zvezi s tem sklepom sta določeni v UL C 103, 11.4.2000, str. 1.[2] UL C 165, 30.5.1998, str. 8[3] Soglasje z dne 16. februarja 2000 (še neobjavljeno v Uradnem listu).--------------------------------------------------


title: 2005/668/ES: Sklep Komisije z dne 22. septembra 2005 o razglasitvi začetka delovanja regionalnega svetovalnega sveta za severozahodne vode v okviru skupne ribiške politike

text:
               24.9.2005

               SL

               Uradni list Evropske unije

               L 249/18

         SKLEP KOMISIJE
   z dne 22. septembra 2005
   o razglasitvi začetka delovanja regionalnega svetovalnega sveta za severozahodne vode v okviru skupne ribiške politike
   (2005/668/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 2004/585/ES z dne 19. julija 2004 o ustanovitvi regionalnih svetovalnih svetov v okviru skupne ribiške politike (1), in zlasti člena 3(3) Sklepa,
   ob upoštevanju priporočila, ki ga je poslala Irska dne 27. junija 2005 v imenu Belgije, Francije, Irske, Nizozemske, Španije in Združenega kraljestva,
   ob upoštevanju naslednjega:

               (1)

               Uredba Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (2) in Sklep 2004/585/ES zagotavljata okvir za ustanovitev in delovanje regionalnih svetovalnih svetov.

               (2)

               Člen 2 Sklepa 2004/585/ES ustanavlja regionalni svetovalni svet, pristojen za severozahodne vode v območjih Mednarodnega sveta za raziskovanje morja (ICES) (3) V (razen Va in samo vode ES v Vb), VI in VII.

               (3)

               V skladu s členom 3(1) Sklepa 2004/585/ES so predstavniki ribiškega sektorja in drugih interesnih skupin Belgiji, Franciji, Irski, Nizozemski, Španiji in Združenemu kraljestvu predložili zahtevo glede delovanja navedenega regionalnega svetovalnega sveta.

               (4)

               Kakor določa člen 3(2) Sklepa 2004/585/ES, so zadevne države članice odločile, ali je vloga regionalnega svetovalnega sveta za severozahodne vode v skladu z določbami navedenega sklepa. Dne 27. junija 2005 so zadevne države članice poslale Komisiji priporočilo glede navedenega regionalnega svetovalnega sveta.

               (5)

               Komisija je ocenila vlogo zainteresiranih strank in priporočilo glede na Sklep 2004/585/ES ter cilje in načela skupne ribiške politike in meni, da je regionalni svetovalni svet za severozahodne vode pripravljen na začetek delovanja –

         SKLENILA:
   Edini člen
   Regionalni svetovalni svet za severozahodne vode, ustanovljen s členom 2(1)(d) Sklepa 2004/585/ES, začne delovati s 26. septembrom 2005.

      V Bruslju, 22. septembra 2005

            Za Komisijo

         Joe BORG

            Član Komisije

      (1)  UL L 256, 3.8.2004, str. 17.

      (2)  UL L 358, 31.12.2002, str. 59.

      (3)  Kakor je opredeljeno v Uredbi Sveta (EGS) št. 3880/91 z dne 17. decembra 1991 o predložitvi statističnih podatkov o nominalnem ulovu držav članic, ki izvajajo ribolov v severovzhodnem Atlantiku (UL L 365, 31.12.1991, str. 1).